Vähendamata sugugi Eesti taasiseseisvumise järel parlamenti kuulunud ja praegu Riigikogusse kuuluvate naiste (Marju Lauristin, Valve Kirsipuu, Liina Tõnisson, Siiri Oviir, Ene Ergma, Mari-Ann Kelam jt) poliitilise  tegevuse tähtsust, väärib esiletõstmist eelkõige vanemat ajalooperioodi käsitlev osa. Seda põhjusel, et teame neist naistest ja nende tegevusest võrratult vähem kui alles tegutsenud või praegu tegutsevatest naispoliitikutest.